CELEX: 32016R0758
Language: et
Date: 2016-02-04 00:00:00
Title: Komisjoni delegeeritud määrus (EL) 2016/758, 4. veebruar 2016, millega muudetakse Euroopa Parlamendi ja nõukogu määrust (EL) nr 1315/2013 seoses III lisa kohandamisega (EMPs kohaldatav tekst)

14.5.2016   
            
            
               ET
            
            
               Euroopa Liidu Teataja
            
            
               L 126/3
            
         KOMISJONI DELEGEERITUD MÄÄRUS (EL) 2016/758,
   4. veebruar 2016,
   millega muudetakse Euroopa Parlamendi ja nõukogu määrust (EL) nr 1315/2013 seoses III lisa kohandamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1315/2013 üleeuroopalise transpordivõrgu arendamist käsitlevate liidu suuniste kohta ja millega tunnistatakse kehtetuks otsus nr 661/2010/EL, (1) eriti selle artikli 49 lõiget 6,
   ning arvestades järgmist:
   
               (1)
            
            
               Määrusega (EL) nr 1315/2013 on ette nähtud võimalus kohandada teatavatesse naaberriikidesse laiendatud üleeuroopalise transpordivõrgu (TEN-T) näitlikke kaarte, tuginedes transporditaristuvõrke käsitlevatele kõrgetasemelistele kokkulepetele liidu ja asjaomaste naaberriikide vahel.
            
         
               (2)
            
            
               Viinis 27. augustil 2015 toimunud kuue Lääne-Balkani riigi tippkohtumisel kiideti heaks liidu ning Lääne-Balkani riikide Albaania, Bosnia ja Hertsegoviina, Kosovo, endise Jugoslaavia Makedoonia vabariigi, Montenegro ja Serbia vahel sõlmitud kõrgetasemeline kokkulepe, milles käsitletakse üleeuroopalise transpordivõrgu (TEN-T) kaartide tingimusliku laiendamisega seotud kohandusi ning määratakse kindlaks üldvõrgukaartidele märgitud põhivõrguühendused. Kokkulepe hõlmab raudteeliine ja maanteevõrku, samuti sadamaid ja lennujaamu. Näitlike üldvõrgukaartide kohandamine ja eelkõige näitliku põhivõrgu kindlaksmääramine peaks võimaldama liidul paremini suunata Lääne-Balkani riikidega tehtavat koostööd, sealhulgas rahalisi toetusi.
            
         
               (3)
            
            
               Liit ning Island ja Norra sõlmisid 30. oktoobril 2015 Euroopa Majanduspiirkonna lepinguga loodud ühiskomisjoni raames kõrgetasemelise kokkuleppe, milles käsitletakse kõnealustes riikides üleeuroopalise transpordivõrgu (TEN-T) kaartide tingimusliku laiendamisega seotud kohandusi. Kohandused hõlmavad maanteede, sadamate ja lennujaamade võrgu kaartidel tehtud piiratud arvu muudatusi, mis aitavad veelgi täpsemalt kajastada näitliku TEN-T võrgu kooskõlla viimist TEN-T metoodikaga (2).
            
         
               (4)
            
            
               Seepärast tuleks määrust (EL) nr 1315/2013 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1315/2013 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 348, 20.12.2013, lk 1.
   
      (2)  SWD(2013) 542 final.
   
      LISA
      Määruse (EL) nr 1315/2013 III lisa muudetakse järgmiselt.
      
                  1)
               
               
                  Punkt 11.1 asendatakse järgmisega:„  “
            
                  2)
               
               
                  Punkt 11.2 asendatakse järgmisega:„  “
            
                  3)
               
               
                  Punkt 11.3 asendatakse järgmisega:„  “
            
                  4)
               
               
                  Punkt 11.4 asendatakse järgmisega:„  “
            
                  5)
               
               
                  Punkt 13.1 asendatakse järgmisega:„  “
            
                  6)
               
               
                  Punkt 13.2 asendatakse järgmisega:„  “
            
                  7)
               
               
                  Punkt 13.3 asendatakse järgmisega:„  “
            
                  8)
               
               
                  Punkt 13.4 asendatakse järgmisega:„  “